เซฟร้านนี้ไว้พักใหญ่แล้วค่ะ วันนี้มีโอกาสผ่านมาแถวนี้ เลยแวะชิมค่ะ สั่งผัดพริกไทยอ่อนทะเล 1 จาน 100 บาท แกงป่าไก่ 80 บาท(แต่ออกมาเป็นหมู) ผักบุ้งผัดกะปิ 60 บาท ข้าว 3 จานละ 10 บาท น้ำทิพย์ขวดใหญ่กับน้ำแข็ง 1 ถัง 30 บาท รวม ฿300 ประหยัดมากค่ะ

ผัดพริกไทยอ่อนทะเล รสเข้มข้น อร่อย กลมกล่อม กุ้ง หมึก สดดีมากค่ะ ผักบุ้งผัดกะปิ อร่อยดี แปลกดีค่ะ ไม่เค็มมากอย่างที่คิด ผักบุ้งกรอบดี แกงป่ารสจัดจ้าน น้ำแกงเข้มข้น เรียกเหงื่อได้ดี อร่อยทุกอย่างที่ชิมวันนี้ค่ะ